Ds Wort Schwick u sini Verwandte het me früecher im ganze dütsche Schpraachruum kennt, vo dr Noord- u dr Oschtsee bis i d  Aupe. Es meint zeersch emaau öppis, wo me ganz chuurz gseet. Schon e Zürcher Reformatoor het 1552 gschribe, mir gseeiji hie unger uf Äärde «allein ein schwick» vo dr ganze himmlische Herrlechkeit. U emene Schtäärn, wo flackert, het men uf Niderdütsch Swickstern gseit.